id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms ms nl id id pl id id id id id id ms id id id ms id id id id en ms tr ms ms ms id ms id id id id id pt id id id id id id id id id id id id ms id id id id id id id id id id id ms es id id id ms id id id hy hy hy ms ms en en en en en en en id id id id id en id id jv ms id id it es id id en id ms ms ms ms ms ms
Si Kembar Tak Seiras, Ibu Ini Kongsi 5 Tip Penjagaan Anak Kembar
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ibu Ini Kongsi 5 Tip Jaga Anak Kembar Tak Seiras, Bukan Muka Saja Berbeza, Tapi Perangai Pun Lain!
Ditulis oleh Asyikin Md Isa Disemak pada 2 minggu lalu
Disemak secara perubatan oleh Panel Perubatan Hello Doktor
Ada kalanya untuk jaga anak memerlukan kesabaran yang tinggi. Apatah lagi jika perlu menjaga si kembar, maka akan bergandalah tahap kesabaran yang diperlukan, betul tak?
Tidak dinafikan setiap parents mempunyai cara tersendiri dalam mendidik dan membesarkan anak-anak. Tiada betul atau salah dalam soal ini kerana ia perlu mengikut kesesuaian diri dan juga anak.
Jadi untuk kali ini, penulis akan berkongsikan pengalaman seorang ibu, Noor Ashykin Abdul Razak (36) atau lebih dikenali dengan panggilan Ekin dalam membesarkan 3 orang cahaya mata – yang sulung dan 2 anak kembar.
Adakah pengalaman ibu ini sama seperti anda? Ayuh teruskan pembacaan.
Untuk mendapatkan lebih banyak info tentang Keibubapaan, sila dapatkannya di sini.
Mengimbau kembali pengalaman sewaktu hamilkan anak kembar, Ekin mengakui wujud perbezaan ketara berbanding ketika mengandungkan cahaya mata pertama.
“Masa hamilkan anak pertama Afiq Najmi, usia Ekin 28 tahun dan sejujurnya tiada langsung mengalami alahan teruk.
Tetapi berbeza semasa mengandungkan si kembar, Afina Aulia dan Afira Aulia setahun kemudian, Ekin berdepan alahan kehamilan teruk sehinggakan pernah dimasukkan ke hospital untuk drip air. Setiap masa rasa nak mual dan muntah,” tambah Ekin.
Menurut Ekin, dia dan suaminya Mohd Hairul Mohd Janizan, 39, tidak merancang atau terfikir untuk mendapatkan anak kembar. Bahkan masa diberitahu oleh doktor pun, mereka sebenarnya amat terkejut. Lebih-lebih lagi apabila anak yang sulung baru berusia setahun.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Namun Ekin mengakui, rezeki dikurniakan anak kembar ini mungkin disebabkan keturunan keluarga, sama ada sebelah pihaknya atau suami memang ramai anak kembar – emak dan bapa saudara, anak buah serta sepupu.
Jaga anak sulung & si kembar
Ekin menjelaskan, kedua-dua anak kembarnya yang kini berusia 7 tahun bukanlah kembar seiras. Secara tidak langsung keadaan ini menyenangkan dirinya, suami dan anak sulung mereka untuk membezakan yang mana satu Afina dan Afira.
“Perbezaan pada si kembar bukan sahaja pada wajah, malahan suara mereka juga berlainan. Jadi apabila mereka bercakap, tidak sukar untuk menentukan sama ada Afina atau Afira,” ujar Ekin.
Orang selalu mengatakan untuk menjaga dan membesarkan anak kembar dan bukan kembar adalah berbeza. Namun bagi Ekin, tiada perbezaan ketara yang dirasai dirinya.
Kembar Tak Seiras. Kiri: Afina Aulia & Afira Aulia, Kanan: Afira Aulia & Afina Aulia
Ekin menjelaskan keadaan ini kerana walaupun anaknya kembar tetapi dari aspek cara jaga anak adalah seperti bukan kembar. Ia disebabkan Afina dan Afira mempunyai minat yang berbeza, jadi kalau ingin membeli barang apa pun, tidak semestinya perlu sama.
Si kembar uji kesabaran
Namun Ekin tidak menafikan, ada masanya kesabaran membesarkan anak kembar teruji terutama apabila kedua-duanya bergaduh.
“Kalau masuk bab bergaduh, memang lain macam sikit dengan anak kembar ini, boleh pening kepala jadinya.
“Tersentuh tidak boleh, terpandang muka apatah lagi. Biasanya kalau kedua-duanya tidak mahu mendengar cakap, Ekin akan minta si abang untuk selesaikan. Ini kerana Afina dan Afira takut sikit dengan abangnya,” jelas Ekin.
Menurut ibu anak 3 ini, anak sulung yang kini berusia 8 tahun tampak lebih matang dan boleh dipercayai untuk menjaga adik-adiknya, walaupun perbezaan umur mereka hanyalah setahun.
Tip penjagaan si kembar
Apabila diminta berkongsikan petua dalam membesarkan anak kembar, Ekin dan suami sependapat pengalaman yang dilalui tidak jauh berbeza seperti membesarkan anak sulung mereka dahulu.
Ini kerana semasa Afina dan Afira masih bayi, kedua-duanya mempunyai waktu berjaga yang berlainan. Apabila seorang tidur, kembarnya akan terjaga.
“Kalau kata dalam minggu ini Afina demam, sebaik sahaja dia baik dan sembuh, esoknya barulah Afira pula yang akan demam,” jelas Ekin.
Namun Ekin menjelaskan terdapat beberapa perkara penting yang memerlukan kesefahaman dengan pasangan dalam cara jaga anak kembar ini, seperti:
1. Bersedia dengan perubahan
Apabila kita sebagai ibu bapa bersedia menerima perubahan yang bakal berlaku, ia secara tidak langsung akan mengurangkan tekanan emosi dan fizikal.
Ini kerana membesarkan anak sememangnya bukanlah satu perkara mudah, apatah lagi untuk pasangan kembar. Tetapi walau apa pun, semuanya pasti berbaloi apabila dapat melihat anak membesar dengan sihat dan gembira.
2. Kerjasama pasangan dalam jaga si kembar
Dalam menjaga dan membesarkan anak bukanlah kerja sebelah pihak, sebaliknya ia memerlukan kerjasama antara pasangan.
Cara yang terbaik adalah untuk membuat jadual – terutamanya apabila melibatkan hal menjaga si kecil pada waktu malam. Ini kerana tidur yang mencukupi bukan sahaja penting untuk anak, tetapi juga diri kita sebagai ibu bapa.
Dari kiri: Afiq Najmi (8), Afina & Afira (7)
3. Layani anak sebagai individu berbeza
Walaupun kita sering memikirkan anak kembar itu haruslah sentiasa sama dari setiap aspek, namun hakikatnya, mereka adalah dua individu yang mempunyai personaliti tersendiri.
Sebagai ibu bapa, adalah menjadi tanggungjawab kita untuk membantu anak membangunkan identiti mereka sendiri tanpa perlu dibayangi si kembar yang lain.
Mereka pastinya mempunyai minat tersendiri. Jadi tidak bermakna anak kembar harus memiliki barangan yang sama setiap seorang. Biarkan mereka memilih mainan, warna mahupun makanan kegemaran mereka sendiri.
4. Sentiasa adil semasa jaga si kembar
Sebaik-baiknya sebagai ibu bapa, elakkan daripada mempunyai stigma anak kesayangan. Ini kerana setiap anak itu adalah anak kita dan mereka berhak menerima layanan yang sama rata.
Perkara ini mungkin menjadi amalan bagi kebanyakan ibu bapa, tidak kira yang memiliki anak kembar atau tidak.
Dalam penggunaan gajet seperti telefon pintar, hadkan penggunaannya dan pastikan anak tidak dibenar menggunakannya semasa di meja makan. Pastikan juga mereka tidak membawa telefon ke dalam bilik tidur.
Mengakhiri perbualan, Ekin menasihatkan kepada ibu bapa terutamanya yang memiliki anak kembar untuk pandai membahagikan masa. Ia penting supaya kita tidak penat dan masih mempunyai emosi yang baik untuk melayani kerenah anak-anak.
Paling mustahak, jangan malu untuk meminta bantuan terutamanya daripada ahli keluarga jika memerlukan.
Diharapkan perkongsian ibu ini boleh dijadikan panduan untuk parents di luar sana yang masih bergelut dalam jaga anak kembar.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Twins: Two Distinct Individuals. https://www.healthychildren.org/English/family-life/family-dynamics/Pages/Twins-Two-Distinct-Individuals.aspx, Accessed on Sept 10, 2022
Raising twins. https://www.pregnancybirthbaby.org.au/raising-twins, Accessed on Sept 10, 2022
Personal Interview With Noor Ashykin Binti Abdul Razak, on Sept 10, 2022
“What are my chances of having twins?” https://www.thetech.org/ask-a-geneticist/what-are-my-chances-having-twins,Accessed on Sept 10, 2022
Play tips for twins, triplets or more. https://twinstrust.org/let-us-help/parenting/play-tips.html,Accessed on Sept 10, 2022
Caring for twins. https://www.babycentre.co.uk/a539833/caring-for-twins, Accessed on Sept 10, 2022
Coping With Newborn Care of Multiples: Care Instructions. https://myhealth.alberta.ca/Health/aftercareinformation/pages/conditions.aspx?hwid=uh3757,Accessed on Sept 10, 2022
Cari Cara Nak Latih Anak Ke Tandas? Jom Lihat 7 Tip Perkongsian Ibu Muda Ini!
Anak Suka Main Buaian Di Taman Permainan? Ini 9 Manfaat Untuk Perkembangan Si Kecil!
Ditulis oleh Asyikin Md Isa Disemak pada 2 minggu lalu
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.